SPRÁVA 		IUVENTA 
ZO ZAHRANIČNEJ PRACOVNEJ CESTY 		Karloveská 64, SK – 842 58 Bratislava 4

1.	1	Účastník ZPC 

Meno a priezvisko, tituly:	Mgr. Michaela Štofová   	
Znalosť cudzích jazykov:	anglický, francúzsky   	

1.	2	Zahraničná pracovná cesta

Štát / mesto:	Belehrad/Srbská republika	
Názov a adresa 
prijímajúcej organizácie:	National Association of Youth Offices
Dumitorska 3a/8
1100 Belgrade
Serbia	
Účel cesty:	Študijná návšteva v Srbsku v rámci bilatelárnej spolupráce medzi Srbskou a Slovenskou republikou	
Spôsob financovania  (kto hradí cestovné, pobytové náklady, iné výdavky):	Náklady na ubytovanie, stravu a cestovné v rámci Srbskej republiky boli hradené National Association of Youth Offices. Cestovné náhrady (letenky, autobusové lístky, vreckové) budú hradené organizáciou IUVENTA – Slovenský inštitút mládeže. 	

1.	3	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
26.09.
2016	07:30 príchod do Belehradu
11:30 pracovné stretnutie na Ministerstve mládeže a športu Srbskej republiky
13:00 obed
14:30 privítania na mestskom úrade Palilula
15:30 študijná návšteva Local Youth office Palilula (Belehrad)
19:00 večera	
27.09.
2016	09:00 odchod do Loznice
11:30 stretnutie s reprezentantmi mesta Loznica a pracovníkmi Local Youth Office
13:00 obed
14:30 odchod do Belehradu
19:00 večera	
28.09. 2016	10:00 odchod z hotela
11:00 Conference on youth policy in the local community „Network for youth“
15:00 obed
16:00 voľný program
19:00 večera	
29.09.
2016	10:00 odchod z hotela
11:30 stretnutie s reprezentantmi mesta Stara Pazova
12:00 pracovné stretnutie s pracovníkmi Local Youth Office Stara Pazova
13:00 obed
14:00 záverečné zhodnotenie študijnej návštevy
15:00 odchod na letisko
20:30 odchod z letiska z Viedne 
21:30 príchod na AS Nivy Bratislava 	

1.	4	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
26.09.
2016	V prvý deň po príchode z letiska sa účastníci študijnej návštevy zúčastnili pracovného stretnutia na Ministerstve mládeže a športu Srbskej republiky (ďalej len ako ministerstvo) s pani Zorica Labudović (Head of department for cooperation with youth offices and organisations – Sector for youth) a pánom Draganom Milićom (Assistant provincial Secretatory – Provincial Secretariat for Sports and Youth). V rámci stretnutia bola predstavená mládežnícka politika v Srbskej republike a mechanizmy jej implementácie. Zástupcovia ministerstva sa zaujímali o právnu formu a činnosti organizácie IUVENTA – Slovenský inštitút mládeže ako inštitúcie zastrešujúcej problematiku mládežníckej politiky na národnej úrovni. Osobitne bol prejavený záujem o aktuálnu národnú stratégiu pre mládež a akčný plán jej implementácie. Počas diskusie bola predstavená činnosť a fungovanie (financovanie, portfólio aktivít a pod.) zástupcov zúčastnených organizácii zo Slovenskej republiky. V rámci diskusie prebehlo aj krátke porovnanie medzi mládežníckymi organizáciami v Slovenskej a Srbskej republike.
Po pracovnom stretnutí bol účastníkom zabezpečený obed. 
Po obede sa slovenská delegácia presunula do mestskej časti Palilula kde boli účastníci privítaní pracovníkmi mestského úradu. Počas privítania prebehlo krátke predstavenie sa ako aj stručné predstavenie akčného plánu pre mladých na lokálnej úrovni. Po ukončení stretnutia sa účastníci presunuli do Local Youth Office v Palilula, ktoré je zriadené mestskou časťou Palilula. Zamestnanci Local Youth Office predstavili činnosť centra. Local Youth Office sa podieľa na rozvoji miestnej stratégie pre mládež a akčného plánu pre mladých. Aktivity Local Youth Office zahŕňajú workshopy v rôznych oblastiach, interkultúrne workshopy a školenia na rozvoj osobných a sociálnych zručností. Local Youth Office organizuje taktiež vzdelávania v oblasti zdravého životného štýlu, ľudských práv, ekológie, vzdelávania pre profesijný rozvoj a pod. Local Youth Office organizuje tiež rôzne športové aktivity. Celková činnosť Local Youth Office je v súlade s Národnou stratégiou pre mládež Srbskej republiky, podieľa sa na rozvoji miestnej stratégie pre mládež a akčného plánu pre mladých. 
V závere stretnutia si účastníci vymenili kontakty a prejavili vôľu k budúcej spolupráci medzi koordinátormi práce s mládežou na miestnej úrovni (mesto Sliač, mesto Žiar nad Hronom) zo Slovenskej republiky a koordinátormi z Local Youth Office Palilula.	
27.09.
2016	Druhý deň študijnej návštevy bola naplánovaná návšteva mesta Loznica, kde bola pripravená prezentácia činnosti Youth Centre Loznica. Na úvod prezentácie mal príhovor zástupca primátora mesta Loznica. Po privítaní bola odprezentovaná činnosť Youth Centre Loznica pani Tanjou Glišić Matić (Head of Youth department City of Loznica). Počas prezentácie boli taktiež predstavení dobrovoľníci a ich konkrétne úlohy v Youth Centre Loznica. Youth Centre Loznica bolo založené v roku 2007 a po rekonštrukcii v roku 2012 patrí medzi jedno z najmodernejších centier v Srbskej republike. Finančné prostriedky boli poskytnuté talianskym regiónom Emilia Romagna a mestom Loznica. Youth Centre Loznica poskytuje špecializované poradenské programy, právne poradenské služby, psychologické poradenstvo a kariérne poradenstvo. Všetky poskytované služby sú dostupné pre mladých ľudí od 15 do 30 rokov žijúcich v Loznici zadarmo. Centrum mládeže má v súčasnej dobe 12 aktívnych vzdelávacích programov. Počas roka využíva ponuku aktivít Youth Centre Loznica okolo 7000 mladých ľudí. 
Činnosť Youth Centre Loznica a realizované projekty sú v súlade s prioritami Národnej stratégie pre mládež, Miestnym akčným plánom pre mládež ako aj s politikou pre ochranu detí a mladých ľudí v práci s mládežou. Za rozhodovacie procesy je priamo zodpovedná Rada mládeže, ktorú činí 11 členov mládeže, ktorý v spolupráci s Úradom pre mládež Loznica vykonávajú činnosti a implementujú projekty v súlade s týmito strategickými dokumentmi. 
Značná časť činnosti Youth Centre Loznica je financovaná z rozpočtu mesta Loznica. Ďalšie zdroje tvoria finančné zdroje z nadácií a verejných výziev na predkladanie projektov v rámci ministerstva. Youth Centre Loznica má status právnickej osoby.    
Po ukončení prezentácie odprezentovala pani D. Drimáková CVČ Košice. 
Počas diskusie sa konzultovali otázky týkajúce sa hlavných oblastí lokálneho akčného plánu mládeže, kde boli identifikované ako prioritné oblasti zamestnateľnosť a bezpečnosť mládeže žijúcich v Loznici. 
Po ukončení stretnutia pani D. Diošiová ponúkla rozhovor pre miestne média. 
V závere si účastníci vymenili kontakty.
Počas obeda sa diskutovala možná spolupráca najmä medzi zástupcami samospráv pre oblasť mládeže.	
28.09.
2016

	Podľa plánovaného programu sa slovenská delegácia zúčastnila konferencie s názvom „Network for youth
- Conference on youth policy in the local community“, kde bola krátko predstavená IUVENTA – Slovenský inštitút mládeže a jej činnosť v oblasti mládežníckej politiky na lokálnej úrovni. 

11:00- 11:20 Opening speech
•	Vanja Udovičić, Minister at Ministry of youth and sport of Republic of Serbia 
•	Vladimir Batez, provincial secretary for sport and youth 
•	Djordje Staničić, general secretary of Standing Conference of Towns and Municipalities of Republic of Serbia

11:30 - 12:30 Panel
•	Ministry of youth and sport: Implementation of youth policy from national to local level - Snežana Klašnja, Assistant Minister 
•	National association of youth offices: The role of local youth offices in the implementation of the National Youth Strategy at the local level - Miloš Colić, Deputy Chairman of the Presidency of the Association of Youth offices
•	KOMS - National Youth Council of Serbia - The significance of youth participation in decision - Jelena Milanović, president of the Steering Board of KOMS.
•	NAPOR - National Association of Youth Workers: The role of youth work in providing quality services for young people at the local level. - Jelena Stojanović, Executive Director

13:00 - 13:30 Cases of practice from the country and abroad
•	IUVENTA – Slovak youth institute, Michaela Štofová
•	City of Loznica – Ljubinko Đokić, Deputy Mayor 
•	Network – Maja Knežević, Standing conference of towns and municipalities

13:30 - 14:00 Discussion
14:00 - 15:00 Lunch

Po konferencii prebehlo neformálne stretnutie s výkonnou riaditeľkou organizácie NAPOR Jelenou Stojanovic ohľadne pripravovaného Expert meetingu medzi organizáciami NAPOR a IUVENTA v rámci úloh vyplývajúcich z Akčného plánu 2016 v rámci bilatelárnej spolupráce medzi Slovenskou a Srbskou republikou. V rámci neformálneho stretnutia sa potvrdil termín realizácie Expert meeting do konca roka 2016. Po ukončení Európskej konferencie mládeže v rámci SK PRES sa začnú konkrétne kroky na realizáciu Expert meeting.	
29.09.
2016	Posledný deň študijnej návštevy sa slovenská delegácia zúčastnila návštevy mestského úradu mesta Stara Pazova, kde ju privítali predstavitelia mestského zastupiteľstva spolu s Ljibuška Lakatoš (Member of Parliament, National Assembly). 
Po privítaní sa slovenská delegácia presunula do priestorov Local Youth Office, kde jej boli v krátkosti predstavené činnosti centra pani Jelenou Cetinou. 
Local Youth Office je súčasťou miestnej správy v rámci sektoru pre šport a mládež. Jeho účelom je zabezpečiť čo najlepšie prostredie pre potreby mladých ľudí a umožniť im rast a plne rozvinúť svoj potenciál. Local Youth Office sa podieľa na napĺňaní miestnej politiky voči mládeži nasledovne:
-	inicializuje a podieľa sa na tvorbe a realizácii miestneho akčného plánu,
-	zavádza spoluprácu so všetkými relevantnými partnermi,
-	komunikuje s mladými ľuďmi a podporuje ich aktivizmus (rozhodovacie procesy),
-	zlepšuje zdroje mládežníckych združení a asociácií pre mládež a neformálne skupiny mladých ľudí na lokálnej úrovni,
-	poskytuje podporu iniciatív mladých ľudí,
-	poskytuje podporu pre realizáciu projektov, 
-	podporuje prácu Rady mládeže a klubu mládeže, dobrovoľníctva a ďalšie služby pre mladých ľudí.
Činnosti Local Youth Office sa zameriavajú na oblasti vzdelávania (jazykové kurzy, vzdelávanie v oblasti IT zručností, podnikateľského vzdelávania a start-upov, tolerancie a diskriminácie) , realizácie kreatívnych workshopov, vzdelávacej a psychologickej podpory pre mladých ľudí, podpory dobrovoľníctva, realizácie projektov pre mládež, atď.
Po ukončení návštevy bol účastníkom zabezpečený obed, na záver ktorého prebehlo krátke záverečné zhodnotenie študijnej návštevy. Po obede sa účastníci presunuli na letisko do Belehradu. 	

1.	5	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)

-	Analýza národnej stratégie pre mládež Srbskej republiky za účelom implementácie vhodných postupov a mechanizmov do mládežníckej politiky na Slovensku 
(IUVENTA, Odbor mládeže MŠVVaŠ SR)
-	Inšpirácia Akčným plánom implementácie srbskej národnej stratégie pre mládež pri príprave budúceho akčného plánu
(IUVENTA)
-	Rozvíjať bilatelárnu spoluprácu so srbskou republikou na miestnej úrovni prostredníctvom realizácie projektov, na základe nadviazanej spolupráce
(mesto Sliač, mesto Žiar nad Hronom, Youth office Stara Pazova, Youth Centre Loznica)
-	Zdieľanie príkladov dobrej praxe implementácie mládežníckej politiky na lokálnej úrovni
(IUVENTA, mesto Sliač, mesto Žiar nad Hronom, CVČ Košice, Rada mládeže Prešovského kraja) 	

1.	6	Prehľad prinesenej dokumentácie a miesto jej uloženia 

-	National Youth Strategy 2015 – 2025 
-	The law on youth of the Republic of Serbia
-	Joint Vision – Youth Employment

Publikácie sú uložené v kancelárii Oddelenia národnej spolupráce.	

1.	7	Osobitne vyhodnotený očakávaný prínos ZPC 

Nadviazaná aktívna spolupráca medzi mestami v Srbskej a Slovenskej republike na miestnej úrovni  
- podpora bilatelárnej spolupráce v oblasti podpory mládežníckej politiky na miestnej úrovni

Uplatňovať získané poznatky v oblasti mládežníckej politiky a práce s mládežou 
- pri príprave strategických dokumentov mládežníckej politiky 

Expert meeting (IUVENTA – NAPOR)
- realizácia stretnutia zameraného na kvalitu práce s mládežou

1.	8	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)

K prenosu získaných informácií dôjde na najbližšej porade Odboru národnej spolupráce. 
Správa je zverejnená na Intranete Slovenského inštitútu mládeže. 	

Súhlasím so zverejnením tejto správy na internete.

Dátum:	6.10.2016    	
Správu vypracovala (meno a priezvisko, podpis):	Mgr. Michaela Štofová	
Správu schválila (meno a priezvisko, podpis):	Mgr. Miroslava Krajčovičová, PhD.